Chelsea şi Olympique Lyon au obţinut, marţi seara, victorii în deplasare în prima manşă a sferturilor de finală ale Ligii Campionilor la fotbal feminin, potrivit Agerpres.
Chelsea a trecut de Ajax Amsterdam la scor de forfait, 3-0, prin golurile marcate de Lauren James (19) şi Sjoeke Nuesken (44, 83).
În alt meci, Lyon a dispus cu 2-1 de Benfica, la Lisabona.
Gazdele au deschis scorul prin Andreia Faria (43), dar OL a revenit în ultima jumătate de oră, graţie golurilor semnate de Delphine Cascarino (63) şi de Sara Daebritz (79).
Partidele din manşa secundă vor avea loc pe 27 martie.
Miercuri 20 martie se joacă turul celorlalte două confruntări din sferturi, BK Haecken (Suedia) - Paris Saint-Germain (Franţa) şi Brann Bergen (Norvegia) - FC Barcelona (Spania).